ml en ml ml en ml ml ml ml ml ml ml ml ml ml ml ml ml ml ml ml ml ml ml ml ml en en en ml en ml ml hbs_lat en en en en ml ml ml en en en en en cs da en en ml da en
പാവം പയ്യന്‍ ...: അക്കിടി. ..
skip to main | skip to sidebar
ജീവിതം ഒരു യാത്രയാണ് .. വഴിയില്‍ ഞാന്‍ കണ്ടതും കേട്ടതും അനുഭവിച്ചതും !!!
നാട്ടിലെ ഏറ്റവും വലിയ മൊട്ടായി കൊതിയന്‍ ആയിരുന്നു ഞാന്‍ .. അമ്മച്ചി പറയുന്നത് ശരി ആണെങ്ങില്‍ ദിവസവും പത്തു പൈസ മൊട്ടായി വാങ്ങല്‍ കിട്ടാതെ ഞാന്‍ പള്ളിക്കുടത്തില്‍ പോവുകയില്ലായിരുന്നു ...
പത്തു പൈസ കൊണ്ട് മോട്ടപ്പാപ്പന്റെ (മൊട്ട തലയുള്ള അപ്പാപ്പന്‍) കടയില്‍ നിന്ന് പത്തു കുരുകുരുപ്പന്‍ മൊട്ടായി അല്ലെങ്ങില്‍ പത്തു ബിസ്കറ്റ് വാങ്ങി അതും തിന്നു കൊണ്ടാണ് ഞാന്‍ സ്കൂളില്‍ പോയി കൊണ്ടിരുന്നത് ..
അങ്ങനെ ദിവസവും പത്തു മൊട്ടായി തിന്നു കൊണ്ടിരുന്ന എനിക്ക് കടുത്ത മുതലാളിത്ത ചിന്ത ഉണ്ടായി .. "എന്ത് കൊണ്ട് എനിക്ക് ഒരു നൂറു മൊട്ടായി വാങ്ങി തിന്നു കൂടാ" ..
"കൈളില്‍ ഉള്ളത് പോരാ .. കൂടുതല്‍ വേണം" എന്ന മനുഷ്യന്‍റെ ചിന്തയാണല്ലോ മുതലാളിത്തത്തിന്റെ അടിസ്ഥാനം ..
നാലാം ക്ലാസ്സില്‍ പഠിക്കുമ്പോള്‍ എനിക്ക് കിട്ടിയിരുന്ന ഏറ്റവും വലിയ തുക രണ്ടു രൂപ ആണ് .. ഞായറാഴ്ച കുറച്ചു ദൂരെ ഉള്ള പള്ളിയില്‍ പോകാന്‍ ബസ്‌ കൂലിക്ക് കിട്ടിയിരുന്ന രണ്ടു രൂപ ..
എന്റെ ബുദ്ധിയില്‍ നൂറു മൊട്ടായി വാങ്ങാന്‍ ഒറ്റ വഴിയെ കണ്ടുള്ളൂ ... ബസ്‌ കണ്ടക്ടറെ പറ്റിക്കുക ..
"പറ്റിക്കുക" എന്നത് മുതലാളിത്ത ചിന്തയുടെ അഭിഭാജ്യ ഘടകം ആണ് എന്നാണല്ലോ കമ്മ്യൂണിസ്റ്റ്‌കാര്‍ പറയുന്നത്
ഒരു ഞായറാഴ്ച വേദപാഠം കഴിഞ്ഞു തിരിച്ചു വരുമ്പോള്‍ ആദ്യം ടിക്കറ്റ്‌ എടുത്ത ഒരു കൂട്ടുകാരന്റെ കയ്യില്‍ നിന്ന് അവന്റെ ടിക്കറ്റ്‌ വാങ്ങി കണ്ടക്ടര്‍ വന്നപ്പോള്‍ അത് മുന്നില്‍ പിടിച്ചു മിണ്ടാതെ നിന്നൂ ...
"നുണ പറഞ്ഞാല്‍ നരകത്തില്‍ പോകും" എന്നാണ് വേദപാഠം പഠിച്ചത് ..പക്ഷെ ഒന്നും മിണ്ടാതിരുന്നാല്‍ നരകത്തില്‍ പോവില്ലല്ലോ ..
കണ്ടക്ടര്‍ എന്റെ കൈയ്യില്‍ ടിക്കറ്റ്‌ കണ്ടു എന്നോട് കാശ് ചോദിക്കാതെ മുന്നോട്ടു പോയി .... ഞാന്‍ മനസ്സില്‍ തുള്ളി ചാടി . "ഹ ഹ ഹ .. നാളെ എനിക്ക് നുറു മൊട്ടായി തിന്നാം."
ഈശ്വരാ.. പെട്ടന്ന് ഒരു ഇടിവെട്ടു പോലെ ആ ഡയലോഗ് ഞാന്‍ കേട്ടു ..
"ചേട്ടാ .. അവന്‍ ടിക്കറ്റ്‌ എടുത്തിട്ടില്ല.. അടുത്ത് ഇരിക്കുന്നവന്റെ കൈയ്യില്‍ നിന്ന് വാങ്ങി പിടിച്ചതാ .."
ആരാണ് എന്റെ സ്വപ്നത്തില്‍ മണ്ണ് വാരി ഇട്ടതു എന്ന് ഞാന്‍ നോക്കുമ്പോള്‍ ദാ നില്‍ക്കുന്നു.. കലിപ്പായി നില്‍ക്കുന്ന കണ്ടക്ടര്‍-ന്റെ പുറകില്‍..
"തെറ്റ് ചെയ്യരുത് .. മറ്റുള്ളവരെ തെറ്റ് ചെയ്യാന്‍ സമ്മതിക്കരുത്" എന്ന വേദപാഠം ജീവിതത്തില്‍ പ്രാവര്‍ത്തികമാക്കാന്‍ ഇറങ്ങി തിരിച്ച നമ്മളുടെ സ്വന്തം അനിയന്‍ ..
"പിള്ളേരല്ലേ .. പിണ്ണാക്കല്ലേ .." എന്നൊക്കെ പറഞ്ഞു നാട്ടുകാര്‍ ഒരു വിധം കണ്ടക്ടറെ സമാധാനിപ്പിച്ചത് കൊണ്ട് ഞാന്‍ തടി കേടു ആകാതെ രക്ഷപെട്ടൂ ...
അധികം മൊട്ടായി തിന്നത് കൊണ്ട് ഒരു മെച്ചം ഉണ്ടായി... കുറച്ചു വര്‍ഷം കഴിഞ്ഞു പല്ല് വേദന വന്നു ആശുപത്രിയില്‍ പോയപ്പോള്‍ എന്റെ പല്ലുകള്‍ കണ്ടു ഡോക്ടറമ്മ ഞെട്ടി പറഞ്ഞു .."ഇത്രയും കോമ്പ്ലെക്സ് അയ പ്രശ്നം സോള്‍വ്‌ ചെയ്യാന്‍ ഉള്ള ടെക്നോളജി ഒന്നും ഞാന്‍ പഠിച്ചിട്ടില്ല .."
കഥയായാലും സിനിമയായാലും നോവലായാലും ബ്ലോഗ്‌ ആയാലും അതില്‍ എന്തെക്കിലും സന്ദേശം വേണം ..അല്ലെങ്കില്‍ എന്തെകിലും പുതിയത് പഠിക്കാന്‍ പറ്റണം എന്ന് വിശ്വസിക്കുന്ന ആളു ആയതുകൊണ്ട് എന്റെ പല്ലുകള്‍ ശരി ആക്കിതന്ന, എല്ലാ ടെക്നോളജിയും അറിയാവുന്ന പയ്യന്‍ ഡോക്ടറെ പറഞ്ഞത് "മോറല്‍ ഓഫ് ദി സംഭവം" ആയി പ്രക്യപിക്കുന്നു ...
അതിനു ഞാന്‍ ആദ്യം പറഞ്ഞ സംഭവവും ആയി കടലും കടലാടിയും തമ്മിലുള്ള ബന്ധം പോലും ഇല്ലെങ്കിലും ...
"ദിവസവും രണ്ടു നേരം പല്ല് തേയ്ക്കുക .. അതും കണ്ണാടിയുടെ മുമ്പില്‍ നിന്ന് ... "
അടിക്കുറിപ്പ് ... "മൊട്ടായി" എന്നതിലെ അക്ഷരതെറ്റ് ബോധപൂര്‍വം ആണ് .. ബാക്കി അക്ഷരതെറ്റുകള്‍ തിരുത്താനുള്ള മടി കൊണ്ടും ...
Posted by Programmer at 5:25 AM
മുട്ടായിയില്‍ ബുദ്ധി വച്ചാല്‍ ബുദ്ധിമുട്ടായി നിശ്ചയം എന്ന കുഞ്ഞുണ്ണിച്ചൊല്ല് ഓര്‍ത്തു ഇതു വായിച്ചപ്പോള്‍. ചേച്ചിപ്പെണ്ണിന്റെ ബസ് വഴി വന്നതാണ്.
December 11, 2010 at 8:47 PM
"ഇത്രയും കോമ്പ്ലെക്സ് അയ പ്രശ്നം സോള്‍വ്‌ ചെയ്യാന്‍ ഉള്ള ടെക്നോളജി ഒന്നും ഞാന്‍ പഠിച്ചിട്ടില്ല .."
December 12, 2010 at 8:47 PM
Binu Anna kidilam....!! Namukku Binu annante ormakkurippukal ennu paranju oru book publish cheyyam.Canada yil aaythu kondu English l comment ezhuthunnu....kuzhappamillallo..:)
December 19, 2010 at 7:01 AM
ഇപ്പോൾ പല്ലുകളൊക്കെ ഡ്യൂപ്ലിക്കേറ്റ് ആയിക്കാണും?
പിന്നെ ആ ‘വേഡ് വരിഫിക്കേഷൻ’ ഇംഗ്ലീഷിലുള്ളത് ഒന്ന് നിർത്തിയാൽ നല്ലത്. അല്ലെങ്കിൽ കമന്റെഴുതുന്നവൻ എഴുതാതെ പോയിക്കളയും.
December 29, 2010 at 5:36 PM
Newer Post Older Post Home
Subscribe to: Post Comments (Atom)